CELEX: 32010D0373
Language: lt
Date: 1277942400000
Title: 2010/373/: 2010 m. liepos 1 d. Komisijos sprendimas, iš dalies keisti Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms (pranešta dokumentu Nr. C(2010) 4385)  (Tekstas svarbus EEE )

3.7.2010   
            
            
               LT
            
            
               Europos Sąjungos oficialusis leidinys
            
            
               L 169/19
            
         KOMISIJOS SPRENDIMAS
   2010 m. liepos 1 d.
   iš dalies keisti Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms
   (pranešta dokumentu Nr. C(2010) 4385)
   (Tekstas svarbus EEE)
   (2010/373/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. kovo 11 d. Europos Parlamento ir Tarybos reglamentą (EB) Nr. 223/2009 dėl Europos statistikos (1), ypač į jo 23 straipsnį,
   kadangi:
   
               (1)
            
            
               Siekiant sudaryti galimybę rengti statistines išvadas mokslo reikmėms, 2002 m. gegužės 17 d. Komisijos reglamentu (EB) Nr. 831/2002, įgyvendinančiu Tarybos reglamentą (EB) Nr. 322/97 dėl Europos statistikos, dėl teisės naudotis konfidencialiais duomenimis mokslo reikmėms (2) nustatomos sąlygos, pagal kurias galėtų būti suteikta galimybė gauti Bendrijos institucijai perduotus konfidencialius duomenis, ir apibrėžiamos Bendrijos ir nacionalinių institucijų bendradarbiavimo taisyklės, kad būtų galima lengviau gauti tokius duomenis.
            
         
               (2)
            
            
               Komisijos sprendimu 2004/452/EB (3) nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas.
            
         
               (3)
            
            
               Sabanci universitetas (Tuzla, Stambulas, Turkija), Makgilio universitetas (Monrealis, Kanada) ir Europos Komisijos Ekonomikos ir finansų reikalų generalinis direktorato Ekonominių paslaugų ir struktūrinių reformų direktoratas turi būti laikomi įstaigomis, atitinkančiomis nustatytas sąlygas, todėl turėtų būti įtraukti į Reglamento (EB) Nr. 831/2002 3 straipsnio 1 dalies e punkte nurodytų įstaigų, organizacijų ir institucijų sąrašą.
            
         
               (4)
            
            
               Šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas keičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. liepos 1 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 87, 2009 3 31, p. 164.
   
      (2)  OL L 133, 2002 5 18, p. 7.
   
      (3)  OL L 156, 2004 4 30, p. 1.
   
      PRIEDAS
      
         
            „PRIEDAS
            
               Įstaigos, kurių tyrėjai gali naudotis konfidencialiais duomenimis mokslo reikmėms
            
            Europos centrinis bankas
            Ispanijos centrinis bankas
            Italijos centrinis bankas
            Kornelio universitetas (Niujorko valstija, Jungtinės Amerikos Valstijos)
            Niujorko universiteto Barucho koledžo Politikos mokslų katedra (Niujorko valstija, Jungtinės Amerikos Valstijos)
            Vokietijos centrinis bankas
            Europos Komisijos Užimtumo, socialinių reikalų ir lygių galimybių generalinio direktorato Užimtumo analizės skyrius
            Tel Avivo universitetas (Izraelis)
            Pasaulio bankas
            Prinstono universiteto Vudro Vilsono visuomeninių ir tarptautinių reikalų mokyklos Sveikatos ir gerovės centras (SGC) (Niudžersis, Jungtinės Amerikos Valstijos)
            Čikagos universitetas (ČU) (Ilinojus, Jungtinės Amerikos Valstijos)
            Ekonominio bendradarbiavimo ir plėtros organizacija (EBPO)
            Kanados statistikos departamento Šeimos ir darbo studijų skyrius (Otava, Ontarijas, Kanada)
            Ekonometrikos ir statistinės paramos kovai su sukčiavimu (ESAF) skyrius, Europos Komisijos Jungtinio tyrimų centro generalinis direktoratas
            Paramos Europos mokslinių tyrimų erdvei (SERA) skyrius, Europos Komisijos Jungtinis tyrimų centras
            Jorko universiteto Atkinsono liberaliųjų ir profesinių studijų fakulteto Socialinių mokslų mokyklos Kanados mokslinių tyrimų katedra (Ontarijas, Kanada)
            Čikagos Ilinojaus universitetas (ČIU) (Čikaga, JAV)
            Kalifornijos universiteto Rady vadybos mokykla (San Diegas, JAV)
            Darbo, darbo santykių ir solidarumo ministerijos Mokslinių tyrimų, studijų ir statistikos direktoratas (Direction de l’Animation de la Recherche, des Études et des Statistiques – DARES) (Paryžius, Prancūzija)
            Niujorko valstybinio universiteto Mokslinių tyrimų fondas (RFSUNY) (Olbanis, JAV)
            Suomijos pensijų centras (Eläketurvakeskus – ETK) (Suomija)
            Darbo, socialinio dialogo ir solidarumo ministerijai, Sveikatos, jaunimo ir sporto reikalų ministerijai ir Biudžeto, valstybės sąskaitų ir valstybės reformos ministerijai bendrai pavaldus Mokslinių tyrimų, studijų ir statistikos direktoratas (Direction de la Recherche, des Études, de l’Évaluation et des Statistiques – DREES) (Paryžius, Prancūzija)
            Djuko universitetas (DUKE) (Šiaurės Karolina, JAV)
            Suomijos socialinio draudimo įstaiga (Kansaneläkelaitos – KELA) (Suomija)
            Jeruzalės hebrajų universitetas (HUJI) (Izraelis)
            Federalinė valstybės socialinio draudimo tarnyba (Belgija)
            Sabanci universitetas, Tuzla, Stambulas, Turkija
            Makgilio universitetas, Monrealis, Kanada
            Europos Komisijos Ekonomikos ir finansų reikalų generalinio direktorato Ekonominių paslaugų ir struktūrinių reformų direktoratas“